钦定古今图书集成/明伦汇编/氏族典/第259卷 > 王质
## 钦定古今图书集成/明伦汇编/氏族典/第259卷 > 王质

按《陈书王质传》：“质字子贞，左光禄大夫通之弟也。少
慷慨，涉猎书史。梁世以武帝甥封甲口亭侯，补国子
《周易》生，射策高第。起家秘书郎、太子舍人。太清元年，
除假节宁远将军，从贞阳侯北伐，败绩，脱身逃还。侯景构逆，质又领舟师，不战而溃，乃剪发为桑门。及柳
仲礼等会援京邑，军据南岸，质又收合馀众从之。京”
城陷，西奔荆州。元帝承制，以为右长史，俄迁侍中，寻
出为持节、都督吴州诸军事。永定二年，高祖命质率
所部逾岭出豫章，随都督周文育以讨王琳。质与琳
素善，或谮云“潜信交通。”高祖命周文育杀质，文育启
请救之，获免。文帝嗣位，征守五兵尚书。天嘉二年，除
晋安太守，迁太府卿、都官尚书。太建二年卒，谥曰《安
子》。